[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 8.9.2009

COM(2009) 438 τελικό

2009/0119 (CNS)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

για την υπογραφή των «όρων εντολής για την διεθνή εταιρική σχέση για τη συνεργασία σχετικά με την ενεργειακή απόδοση» (IPEEC) και του «μνημονίου για τη φιλοξενία, από τον Διεθνή Οργανισμό Ενέργειας, της γραμματείας της διεθνούς εταιρικής σχέσης σχετικά με την ενεργειακή απόδοση» από την Ευρωπαϊκή Κοινότητα

ΑΙΤΙΟΛΟΓΙΚΗ ΕΚΘΕΣΗ

Η Επιτροπή, συμπληρώνοντας μια σημαντική πτυχή της ολοκληρωμένης πολιτικής επί θεμάτων ενέργειας και κλιματικής αλλαγής, ανέλαβε την πρωτοβουλία να προαγάγει την ενεργειακή απόδοση και σε διεθνή κλίμακα. Η απόφαση σύστασης της διεθνούς εταιρικής σχέσης για την συνεργασία σχετικά με την ενεργειακή απόδοση («IPEEC») υλοποιήθηκε στη δήλωση που υιοθετήθηκε στο Aomori (Ιαπωνία), τον Ιούνιο του 2008 από την Επιτροπή, τα μέλη του G8, την Κίνα, την Ινδία και τη Νότιο Κορέα. Η εταιρική αυτή σχέση καλείται να αποτελέσει ένα υψηλού επιπέδου φόρουμ για την ενίσχυση και το συντονισμό των κοινών προσπαθειών επιτάχυνσης της υιοθέτησης ορθών πρακτικών όσον αφορά τη βελτίωση της ενεργειακής απόδοσης. Η εταιρική σχέση IPEEC θα παράσχει μια πλατφόρμα συζήτησης, διαβουλεύσεων και ανταλλαγής πληροφοριών.

Οι όροι εντολής της IPEEC (εν προκειμένω «οι όροι εντολής») υπεγράφησαν στις 24 Μαΐου στη Ρώμη από τα μέλη του G8, την Κίνα, τη Νότιο Κορέα, τη Βραζιλία και το Μεξικό. Η Ινδία, της οποίας η κυβέρνηση ήταν μεταβατική, δεν υπέγραψε.

Οι όροι εντολής περιγράφουν τις δραστηριότητες εργασίας της IPEEC, καθοδηγεί την οργάνωσή της, ορίζει τα κριτήρια τα σχετικά με τα ενδεχόμενα νέα μέλη και περιλαμβάνει γενικές διατάξεις που διέπουν, ιδίως, τη χρηματοδότηση της εταιρικής σχέσης και τα δικαιώματα πνευματικής ιδιοκτησίας.

Το άρθρο 4 παράγραφος 2 των όρων εντολής προβλέπει τη δυνατότητα απόκτησης της ιδιότητας του μέλους για άλλες χώρες και διακυβερνητικούς οργανισμούς. Η ιδιότητα του μέλους στην IPEEC εξαρτάται από την υπογραφή των όρων εντολής. Είναι προς το συμφέρον της Κοινότητας να εκπροσωπείται στην εταιρική σχέση, δεδομένου ότι θα κληθεί να συμβάλλει σημαντικά στις συζητήσεις, διαβουλεύσεις και ανταλλαγές πληροφοριών στο πλαίσιο της πλατφόρμας που παρέχεται από την εταιρική σχέση. Είναι σημαντικό να υπάρξει συντονισμός, δεδομένου ότι ορισμένες υποχρεώσεις που προβλέπονται από τους όρους εντολής επηρεάζουν, ή θα μπορούσαν να επηρεάσουν, τις διατάξεις που θεσπίστηκαν από τις κοινοτικές πράξεις που εκδόθηκαν στους τομείς του περιβάλλοντος και της ενέργειας και, κατ’ αυτόν τον τρόπο, να θίξουν τις αρμοδιότητες της Κοινότητας. Θα εφαρμοστεί ένας κώδικας δεοντολογίας προκειμένου να εξασφαλιστεί, εφόσον χρειαστεί, ο κατάλληλος συντονισμός των κοινοτικών θέσεων.

Οι όροι εντολής συνιστούν διεθνή συμφωνία στην οποία εφαρμόζονται οι διατάξεις του άρθρου 300 της συνθήκης ΕΚ.

Η διαδικασία προσχώρησης στον Οργανισμό δεν συνεπάγεται καμία διαπραγμάτευση, δεδομένου ότι 12 κράτη είχαν ήδη υπογράψει τους όρους της εντολής. Ως εκ τούτου, η Κοινότητα μπορεί να προσχωρήσει στους όρους εντολής βάσει απόφασης του Συμβουλίου με την οποία ορίζεται το πρόσωπο που είναι εξουσιοδοτημένο να τους υπογράψει εξ ονόματος της Ευρωπαϊκής Κοινότητας.

Ένα Μνημόνιο σχετικά με τη φιλοξενία, εκ μέρους του Διεθνούς Οργανισμού Ενέργειας, της Γραμματείας της IPEEC (εν προκειμένω «το Μνημόνιο») υπεγράφη από επτά μέλη του G8, την Κίνα, τη Νότια Κορέα, τη Βραζιλία και το Μεξικό στις 24 Μαΐου 2009 αφενός και από το Διεθνή Οργανισμό Ενέργειας («ΔΟΕ») στις 18 Ιουνίου 2009 αφετέρου. Το όγδοο μέλος του G8, η Γαλλία, υπέγραψε στις 22 Ιουνίου 2009.

Το Μνημόνιο συνιστά διεθνή συμφωνία μεταξύ των μελών της IPEEC και του ΔΟΕ και περιλαμβάνει διατάξεις σχετικά με την οργάνωση της Γραμματείας που θα φιλοξενηθεί από τον ΔΟΕ. Περιλαμβάνει επίσης διατάξεις που αφορούν τη στελέχωση της Γραμματείας και καλύπτει τα ζητήματα της συγχρηματοδότησης και των δημοσιονομικών διαδικασιών. Στη διεθνή αυτή συμφωνία εφαρμόζονται οι διατάξεις του άρθρου 300 της συνθήκης ΕΚ.

Το σημείο 16 του Μνημονίου ορίζει ότι κάθε διακυβερνητικός οργανισμός που επιθυμεί να προσχωρήσει στην IPEEC θα κληθεί να την υπογράψει και θα ορίζεται ως μέλος για τους σκοπούς του εν λόγω Μνημονίου. Δεδομένου ότι η Κοινότητα επιθυμεί να καταστεί μέλος της IPEEC – η Επιτροπή ζητά την έγκριση του Συμβουλίου στην κατεύθυνση αυτή – θα ήταν σκόπιμο να εξουσιοδοτήσει το Συμβούλιο την υπογραφή του Μνημονίου εξ ονόματος της Κοινότητας.

Η διαδικασία προσχώρησης στον Οργανισμό δεν συνεπάγεται καμία διαπραγμάτευση, δεδομένου ότι 12 κράτη είχαν ήδη υπογράψει τους όρους της εντολής. Ως εκ τούτου, η Κοινότητα μπορεί να προσυπογράψει το Μνημόνιο βάσει αποφάσεως του Συμβουλίου περί διορισμού του προσώπου που εξουσιοδοτείται να υπογράψει το Μνημόνιο εξ ονόματος της Κοινότητας.

Η παρούσα πρόταση αφορά την υπογραφή των όρων εντολής και του Μνημονίου.

1.1. Προϋπολογισμός

Σύμφωνα με το τμήμα 5 των όρων της εντολής, ο προϋπολογισμός της εταιρικής σχέσης θα χρηματοδοτηθεί από τις εθελοντικές εισφορές των μελών της. Η εισφορά της Κοινότητας θα ανέλθει σε 400.000 € το 2009 και σε 60.000 € τα επόμενα έτη. Η πρόταση περιλαμβάνει νομοθετικό δημοσιονομικό δελτίο.

2009/0119 (CNS)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

για την υπογραφή των «όρων εντολής για την διεθνή εταιρική σχέση για τη συνεργασία σχετικά με την ενεργειακή απόδοση» (IPEEC) και του «μνημονίου για τη φιλοξενία, από τον Διεθνή Οργανισμό Ενέργειας, της γραμματείας της διεθνούς εταιρικής σχέσης σχετικά με την ενεργειακή απόδοση» από την Ευρωπαϊκή Κοινότητα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1 και το άρθρο 300 παράγραφος 2 εδάφιο πρώτο και παράγραφος 3 εδάφιο πρώτο,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας τα ακόλουθα:

(1) Με πρωτοβουλία της Ευρωπαϊκής Επιτροπής, τον Ιούνιο του 2008, τα μέλη του G8, η Κίνα, η Ινδία και η Νότιος Κορέα καθώς και η Επιτροπή, αποφάσισαν να συστήσουν Διεθνή Εταιρική Σχέση για τη Συνεργασία σχετικά με την Ενεργειακή Απόδοση (IPEEC) με στόχο τη διευκόλυνση των δράσεων που έχουν ως αποτέλεσμα σημαντικές βελτιώσεις της ενεργειακής απόδοσης. Η IPEEC θα παράσχει μία πλατφόρμα συζήτησης, διαβουλεύσεων και ανταλλαγής πληροφοριών. Είναι ανοικτή σε άλλες χώρες και διακυβερνητικούς οργανισμούς.

(2) Στις 24 Μαΐου 2009, οι όροι εντολής της Διεθνούς Εταιρικής Σχέσης για τη Συνεργασία σχετικά με την Ενεργειακή Απόδοση («οι όροι της εντολής») υπεγράφησαν στη Ρώμη από δώδεκα κράτη, συμπεριλαμβανομένων τεσσάρων κρατών μελών της Ευρωπαϊκής Κοινότητας.

(3) Οι όροι της εντολής περιγράφουν τις δραστηριότητες συνεργασίας της IPEEC, καθορίζουν την οργάνωσή τους, ορίζουν τα κριτήρια τα σχετικά με τα νέα ενδεχόμενα μέλη και περιλαμβάνουν γενικές διατάξεις ιδίως σχετικά με την χρηματοδότηση της εταιρικής σχέσης και των δικαιωμάτων πνευματικής ιδιοκτησίας.

(4) Το άρθρο 4 παράγραφος 2 των όρων της εντολής προβλέπει ότι η IPEEC είναι ανοικτή στους διακυβερνητικούς οργανισμούς και ότι η προσχώρησή τους υπόκειται στην υπογραφή των όρων εντολής.

(5) Τόσο η Ευρωπαϊκή Κοινότητα, όσο και τα κράτη μέλη της, έχουν αρμοδιότητα στους τομείς που καλύπτουν οι όροι της εντολής. Είναι επομένως σκόπιμο να υιοθετηθούν διατάξεις που θα εγγυώνται τη θέσπιση συνεκτικών απόψεων, σύμφωνα με τις οικείες αρμοδιότητές τους, ιδίως όσον αφορά το περιβάλλον και την ενέργεια.

(6) Οι διοικητικές λειτουργίες της IPEEC θα εξυπηρετούνταν κατά τον καλύτερο δυνατό τρόπο μέσω της σύστασης γραμματείας. Στις 24 Μαΐου και στις 22 Ιουνίου 2009, ένα Μνημόνιο σχετικά με την φιλοξενία της Γραμματείας της IPEEC από τον Διεθνή Οργανισμό Ενέργειας («το Μνημόνιο») υπεγράφη στη Ρώμη από δώδεκα κράτη, συμπεριλαμβανομένων τεσσάρων κρατών μελών της Ευρωπαϊκής Κοινότητας. Ο ΔΟΕ υπεγράφη στις 18 Ιουνίου 2009.

(7) Το Μνημόνιο περιγράφει τις γενικές αρχές που διέπουν την οργάνωση της Γραμματείας και περιέχει διατάξεις σχετικά με τη στελέχωση της Γραμματείας και τις προσλήψεις, καθώς και όσον αφορά τα ζητήματα της χρηματοδότησης και των δημοσιονομικών διαδικασιών.

(8) Το σημείο 16 του Μνημονίου προβλέπει ότι κάθε διακυβερνητικός οργανισμός που επιθυμεί να καταστεί μέλος της IPEEC θα κληθεί να υπογράψει το Μνημόνιο.

(9) Είναι σκόπιμο για την Ευρωπαϊκή Κοινότητα να υπογράψει τους όρους εντολής και το Μνημόνιο.

(10) Η Ευρωπαϊκή Κοινότητα καλείται να καταβάλει εισφορά στην IPEEC για τις διοικητικές δαπάνες.

ΑΠΟΦΑΣΙΖΕΙ:

Άρθρο 1

1. Με την παρούσα απόφαση εγκρίνονται, εξ ονόματος της Ευρωπαϊκής Κοινότητας, οι όροι της εντολής για τη Διεθνή Εταιρική Σχέση για τη Συνεργασία σχετικά με την Ενεργειακή Απόδοση (IPEEC), που επισυνάπτεται στην παρούσα απόφαση ως Παράρτημα I.

2. Το Μνημόνιο σχετικά με την φιλοξενία, εκ μέρους του Διεθνούς Οργανισμού Ενέργειας, της Γραμματείας της Διεθνούς Εταιρικής Σχέσης για τη Συνεργασία σχετικά με την Ενεργειακή Απόδοση, το οποίο επισυνάπτεται στην παρούσα απόφαση ως Παράρτημα II, εγκρίνεται εξ ονόματος της Ευρωπαϊκής Κοινότητας.

Άρθρο 2

Ο Πρόεδρος του Συμβουλίου εξουσιοδοτείται να ορίσει το(τα) πρόσωπο(α) που είναι αρμόδιο(α) να υπογράψει(ουν) εξ ονόματος της Κοινότητας προκειμένου να εκφραστεί η συγκατάθεση της Κοινότητας ως προς τη δέσμευσή της :

- στους όρους της εντολής της Διεθνούς Εταιρικής Σχέσης για τη Συνεργασία σχετικά με την Ενεργειακή Απόδοση (IPEEC), και

- στο Μνημόνιο σχετικά με τη φιλοξενία, εκ μέρους του Διεθνούς Οργανισμού Ενέργειας, της Γραμματείας της Διεθνούς Εταιρικής Σχέσης για τη Συνεργασία σχετικά με την Ενεργειακή Απόδοση.

Άρθρο 3

Τα κράτη μέλη και η Επιτροπή τηρούν τον κώδικα δεοντολογίας που διαλαμβάνει το παράρτημα IΙI.

Βρυξέλλες, […]

Για το Συμβούλιο

Ο Πρόεδρος

ΠΑΡΑΡΤΗΜΑ III

Κώδικας δεοντολογίας

1. Ο κώδικας εφαρμόζεται σε όλες τις συνεδριάσεις που οργανώνονται στο πλαίσιο της Διεθνούς Εταιρικής Σχέσης για τη Συνεργασία σχετικά με την Ενεργειακή Απόδοση (IPEEC) και οι οποίες σχετίζονται με την εφαρμογή των όρων της εντολής.

2. Σε θέματα που εμπίπτουν στην αρμοδιότητα των κρατών μελών, η Προεδρία θα συγκαλεί, με πρωτοβουλία της ή μετά από αίτηση της Επιτροπής ή κράτους μέλους, συσκέψεις συντονισμού των αντιπροσωπειών των κρατών μελών της ΕΕ πριν από, στη διάρκεια και μετά από κάθε συνεδρίαση που αναφέρεται στην παράγραφο 1, αποσκοπώντας στην επεξεργασία συντονισμένων θέσεων. Θα διανέμονται προηγουμένως μεταξύ των κρατών μελών σχέδια δηλώσεων για τις θέσεις. Τα κράτη μέλη θα εκφράζουν τις εν λόγω συντονισμένες θέσεις.

3. Επί θεμάτων που εμπίπτουν σε πεδία συντρέχουσας αρμοδιότητας, ειδικότερα αναφορικά με:

- θέματα που σχετίζονται με την πολιτική ενεργειακής απόδοσης για τα οποία υπάρχει ήδη νομοθεσία ΕΕ,

- τις σχέσεις με άλλους οργανισμούς,

- τροποποιήσεις των όρων της εντολής,

- το πρόγραμμα εργασίας του IPEEC, τους διαδικαστικούς κανόνες και τους δημοσιονομικούς κανόνες, όπως και την ετήσια έκθεση,

η Επιτροπή θα συγκαλεί τις αντιπροσωπείες των κρατών μελών της ΕΕ σε συσκέψεις συντονισμού πριν από, στη διάρκεια και μετά από κάθε συνεδρίαση που αναφέρεται στην παράγραφο 1, αποσκοπώντας στην επεξεργασία συντονισμένων θέσεων της Κοινότητας. Θα διανέμονται προηγουμένως μεταξύ των κρατών μελών σχέδια δηλώσεων για τις θέσεις. Η Επιτροπή θα διατυπώνει, εξ ονόματος της Κοινότητας, κοινοτικές θέσεις επί των εν λόγω θεμάτων.

4. Μπορεί να συμφωνηθεί ότι στις περιπτώσεις κατά τις οποίες δεν εκπροσωπείται η Κοινότητα, τα κράτη μέλη θα εκφράζουν την κοινοτική θέση στα ζητήματα που αναφέρονται στην παράγραφο 3.

5. Η Επιτροπή και τα κράτη μέλη θα συνεργάζονται στενά, ακόμη και μέσω επιτόπιων συσκέψεων συντονισμού, ώστε να καταλήγουν σε συμπεφωνημένες θέσεις.

6. Εάν, επί θεμάτων που αναφέρονται στην παράγραφο 3, δεν καθίσταται δυνατή η επίτευξη συμφωνίας, το θέμα παραπέμπεται χωρίς χρονοτριβή στην ομάδα εργασίας του Συμβουλίου για θέματα ενέργειας ή στην επιτροπή των Μονίμων Αντιπροσώπων.

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

1. ΟΝΟΜΑΣΙΑ ΤΗΣ ΠΡΟΤΑΣΗΣ:

Εθελοντικές εισφορές στη διεθνή εταιρική σχέση για τη συνεργασία σχετικά με την ενεργειακή απόδοση (IPEEC).

2. ΠΛΑΙΣΙΟ ΔΒΔ / ΠΒΔ

Τομέας (-είς) δραστηριότητας και σχετική (-ές) δραστηριότητα (-ες):

Ενέργεια και μεταφορές

0604 Συμβατικές και ανανεώσιμες πηγές ενέργειας

3. ΓΡΑΜΜΕΣ ΠΡΟΫΠΟΛΟΓΙΣΜΟΥ

3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B..A)) περιλαμβανομένων των ονομασιών τους :

060406 Πρόγραμμα πλαίσιο ανταγωνιστικότητας και καινοτομίας – Πρόγραμμα «Ευφυής ενέργεια για την Ευρώπη»

3.2. Διάρκεια της δράσης και της δημοσιονομικής επίπτωσης:

400.000 € το 2009 και στη συνέχεια 60.000 € ετησίως.

3.3. Δημοσιονομικά χαρακτηριστικά:

Γραμμή προϋπολογισμού | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |

060406 | ΜΥΔ | ΔΠ [1] | OXI | NAI | NAI | Αριθ. 1α |

4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ

4.1. Δημοσιονομικοί πόροι

4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)

Εκατ. ευρώ (3 δεκαδικά ψηφία)

Είδος δαπάνης | Τμήμα αριθ. | Έτος ν | ν + 1 | ν + 2 | ν + 3 | ν + 4 | ν + 5 και επόμενα | Σύνολο |

Λειτουργικές δαπάνες[2] |

Πιστώσεις ανάληψης υποχρεώσεων (ΠΑΥ) | 8.1. | α | 0.400 | 0.060 | 0.060 | 0.060 | 0.060 | 0.060 p.a. |

Πιστώσεις πληρωμών (ΠΠ) | β | 0.400 | 0.060 | 0.060 | 0.060 | 0.060 | 0.060 p.a. |

Διοικητικές δαπάνες περιλαμβανόμενες στο ποσό αναφοράς[3] |

Τεχνική και διοικητική βοήθεια (ΜΔΠ) | 8.2.4. | γ | X | x | x | x | x | X | x |

ΣΥΝΟΛΙΚΟ ΠΟΣΟ ΑΝΑΦΟΡΑΣ |

Πιστώσεις ανάληψης υποχρεώσεων (ΠΑΥ) | α+γ | 0.400 | 0.060 | 0.060 | 0.060 | 0.060 | 0.060 p.a. |

Πιστώσεις πληρωμών (ΠΠ) | β+γ | 0.400 | 0.060 | 0.060 | 0.060 | 0.060 | 0.060 p.a. |

Διοικητικές δαπάνες μη περιλαμβανόμενες στο ποσό αναφοράς[4] |

Ανθρώπινοι πόροι και συναφείς δαπάνες (ΜΔΠ) | 8.2.5. | δ | 0.040 | 0.040 | 0.040 | 0.040 | 0.040 | 0.040 p.a. |

Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6. | ε | 0.003 | 0.010 | 0.010 | 0.010 | 0.010 | 0.010 p.a. |

Συνολικές ενδεικτικές δαπάνες της δράσης |

ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 0.443 | 0.110 | 0.110 | 0.110 | 0.110 | 0.110 p.a. |

ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 0.443 | 0.110 | 0.110 | 0.110 | 0.110 | 0.110 p.a. |

Λεπτομέρειες σχετικά με τη συγχρηματοδότηση

Στην παρούσα φάση, το συνολικό κόστος της IPEEC για το 2009 υπολογίζεται σε 1,2 εκατ. €. Για το 2009, η Επιτροπή δέσμευσε για την εισφορά στην IPEEC το ποσό των 400.000 € στο πλαίσιο του προγράμματος «Ευφυής Ενέργεια για την Ευρώπη». Για τα ακόλουθα έτη θεωρείται λογικό ένα συνολικό ετήσιο κόστος της τάξεως των 2,5 εκατ. € για το IPEEC. Υποθέτοντας ότι τα προσεχή έτη η IPEEC θα έχει περίπου 40 μέλη, θεωρείται κατάλληλη εισφορά ύψους 60.000 €.

Εκατ. ευρώ (3 δεκαδικά ψηφία)

Συγχρηματοδοτών οργανισμός | Έτος ν | ν + 1 | ν + 2 | ν + 3 | ν + 4 | ν + 5 και επόμενα | Σύνολο |

Κράτη μέλη (σήμερα 4 είναι μέλη, αριθμός που ενδέχεται να αυξηθεί συν τω χρόνω) | στ | 0.4 | 1.14 | 1.14 | 1.14 | 1.14 | 1.14 p.a. |

Χώρες εκτός ΕΕ (σήμερα 8 είναι μέλη· ο αριθμός αυτός ενδέχεται να αυξηθεί συν τω χρόνω) | στ | 0.4 | 1.25 | 1.25 | 1.25 | 1.25 | 1.25 p.a. |

ΣΥΝΟΛΟ ΠΑΥ περιλαμβανομένης της συγχρηματοδότησης | α+γ+δ+ε+στ | 1.243 | 2.5 | 2.5 | 2.5 | 2.5 | 2.5 p.a. |

4.1.2. Συμβατότητα με το δημοσιονομικό προγραμματισμό

( Η πρόταση είναι συμβατή με τον ισχύοντα δημοσιονομικό προγραμματισμό.

( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.

( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[5] (σχετικά με το μέσο ευελιξίας ή με την αναθεώρηση των δημοσιονομικών προοπτικών).

4.1.3. Δημοσιονομική επίπτωση στα έσοδα

( Η πρόταση δεν έχει δημοσιονομική επίπτωση στα έσοδα

( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη:

Εκατ. ευρώ (με ένα δεκαδικό ψηφίο)

Πριν από τη δράση [Έτος ν-1] | Κατάσταση μετά τη δράση |

Σύνολο ανθρώπινων πόρων | 0.4 | 0.4 | 0.4 | 0.4 | 0.4 | 0.4 p.a. |

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

5.1. Ανάγκη υλοποίησης βραχυπρόθεσμα ή μακροπρόθεσμα

Κύριος στόχος της IPEEC είναι η στήριξη ευέλικτης και αποδοτικής συνεργασίας για την προώθηση της ενεργειακής απόδοσης και της εξοικονόμησης ενέργειας.

5.2. Προστιθέμενη αξία της κοινοτικής συμμετοχής, συνέπεια της πρότασης με άλλα δημοσιονομικά μέσα και δυνατή συνέργεια

Ως μέλος, η Επιτροπή θα έχει καλύτερη και αμεσότερη πρόσβαση σε πληροφορίες σχετικά με δραστηριότητες στον τομέα των ανανεώσιμων πηγών, τόσο εντός της ΕΕ όσο και παγκοσμίως. Αυτό είναι επωφελές για τη χάραξη πολιτικής γενικότερα, και θα ενισχύσει την παρακολούθηση της προόδου των κρατών μελών για την επίτευξη του οικείου στόχου εξοικονόμησης για το 2020.

Επιπλέον, σε πολλές πτυχές της πολιτικής για τις ανανεώσιμες πηγές ενέργειας, η Κοινότητα έχει συντρέχουσα αρμοδιότητα με τα κράτη μέλη. Είναι ευκταίο λοιπόν να ενεργεί η Κοινότητα κατά τρόπο συντονισμένο στο πλαίσιο του IPEEC. Προτείνεται να καταστεί η Κοινότητα μέλος της IPEEC· αυτό συνεπάγεται την καταβολή εθελοντικής εισφοράς.

5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)

Κύριος στόχος της IPEEC είναι να διευκολυνθούν οι δράσεις αυτές, οι οποίες είναι εξαιρετικά αποτελεσματικές όσον αφορά την ενεργειακή απόδοση. Στο στόχο αυτό συμπεριλαμβάνονται:

- η στήριξη της τρέχουσας δραστηριότητας των μελών της IPEEC για την προαγωγή της ενεργειακής απόδοσης και την ανταλλαγή πληροφοριών σχετικά με μέτρα τα οποία θα βελτίωναν σημαντικά την ενεργειακή απόδοση σε τομεακή και διατομεακή βάση·

- η δυνατότητα από κοινού έρευνας και ανάπτυξης σε στρατηγικές τεχνολογίες ενεργειακής απόδοσης, ιδίως αυτές που προορίζονται για εφαρμογή σε αναπτυσσόμενες χώρες·

- διευκόλυνση της διάχυσης προϊόντων και υπηρεσιών που σχετίζονται με την ενέργεια και που συμβάλλουν στη βελτίωση της ενεργειακής απόδοσης.

Αποτελέσματα:

Διάχυση των γνώσεων και των βέλτιστων πρακτικών, ενόσω η Κοινότητα θα συμμετέχει ενεργά στον IPEEC με βάση τις συντονισμένες λήψεις θέσεων σε θέματα υπαγόμενα σε συντρέχουσα αρμοδιότητα.

Δείκτες:

- αριθμός των μελών του IPEEC τα οποία έχουν υιοθετήσει νέες δράσεις ή μέτρα για την ενεργειακή απόδοση ως άμεσο αποτέλεσμα των εργασιών της IPEEC·

- αριθμός των νέων υλοποιούμενων μέτρων, ως αποτέλεσμα των εργασιών της IPEEC·

- ποσοστό των κοινοτικών συντονισμένων θέσεων, που θα λαμβάνονται κατόπιν συμφωνίας, επί οικείων θεμάτων στα πλαίσια της IPEEC.

5.4. Μέθοδος υλοποίησης (ενδεικτική)

( Κεντρική διαχείριση

( απευθείας από την Επιτροπή

( έμμεσα με ανάθεση σε:

( εκτελεστικούς οργανισμούς

( οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού

( εθνικούς δημόσιους οργανισμούς/οργανισμούς με αποστολή δημόσιας υπηρεσίας

( Επιμερισμένη ή αποκεντρωμένη διαχείριση

( με τα κράτη μέλη

( με τρίτες χώρες

( Από κοινού διαχείριση με διεθνείς οργανισμούς (διευκρινίστε)

Παρατηρήσεις:

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

6.1. Σύστημα παρακολούθησης

Άνευ αντικειμένου.

6.2. Αξιολόγηση

6.2.1. Εκ των προτέρων αξιολόγηση

Άνευ αντικειμένου.

6.2.2. Μέτρα που λήφθηκαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες στο παρελθόν)

Δεν προτείνονται μέτρα.

6.2.3. Όροι και συχνότητα των μελλοντικών αξιολογήσεων

Μετά παρέλευση πενταετίας, σε περίπτωση που υπάρξουν ενδείξεις απουσίας επιτυχίας ή έλλειψης υποστήριξης προς την IPEEC.

7. Μέτρα για την καταπολέμηση της απάτης

Δεν θεωρείται σχετικό.

8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ

8.1. Στόχοι της πρότασης από πλευράς δημοσιονομικού κόστους

Πιστώσεις ανάληψης υποχρεώσεων σε εκατ. ευρώ (3 δεκαδικά ψηφία)

Έτος ν | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 |

Μόνιμοι ή έκτακτοι υπάλληλοι[8] (XX 01 01) | A*/AD | 0.222 | 0.222 | 0.222 | 0.222 | 0.222 | 0.222 |

B*, C*/AST |

Προσωπικό που χρηματοδοτείται[9] από το άρθρο XX 01 02 | 0.178 | 0.178 | 0.178 | 0.178 | 0.178 | 0.178 |

Λοιπό προσωπικό[10] που χρηματοδοτείται από το άρθρο XX 01 04/05 |

ΣΥΝΟΛΟ | 0.4 | 0.4 | 0.4 | 0.4 | 0.4 | 0.4 |

8.2.2. Περιγραφή των καθηκόντων που απορρέουν από τη δράση

- Παρακολούθηση των δραστηριοτήτων στο πλαίσιο της IPEEC

- Συμβολή στο πρόγραμμα εργασίας του Οργανισμού

- Σύγκληση, προετοιμασία και συνέχεια των συσκέψεων συντονισμού με τα κράτη μέλη

8.2.3. Πηγές ανθρώπινων πόρων (κανονισμός υπηρεσιακής κατάστασης)

( Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν

( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσιας Στρατηγικής Πολιτικής/Προσχεδίου Προϋπολογισμού) για το έτος ν

( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ

( Θέσεις προς αναδιάταξη με χρησιμοποίηση υφιστάμενων πόρων στη σχετική υπηρεσία (εσωτερική αναδιάταξη)

( Θέσεις που απαιτούνται για το έτος ν αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους

8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)

Εκατ. ευρώ (3 δεκαδικά ψηφία)

Γραμμή προϋπολογισμού (αριθμός και ονομασία) | Έτος ν | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επόμενα | ΣΥΝΟΛΟ |

Άλλη τεχνική ή διοικητική βοήθεια |

εσωτερική (intra muros) |

εκτός (extra muros) |

Σύνολο τεχνικής και διοικητικής βοήθειας |

8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράς

Εκατ. ευρώ (3 δεκαδικά ψηφία)

Κατηγορία ανθρώπινων πόρων | Έτος ν | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επόμενα |

Μόνιμοι και έκτακτοι υπάλληλοι (XX 01 01) | 0.027 | 0.027 | 0.027 | 0.027 | 0.027 | 0.027 p.a. |

Προσωπικό που χρηματοδοτείται από το άρθρο XX 01 02 (επικουρικοί υπάλληλοι, END(=ΑΕΕ), συμβασιούχοι υπάλληλοι, κλπ.) (να αναφερθεί η γραμμή του προϋπολογισμού) | 0.013 | 0.013 | 0.013 | 0.013 | 0.013 | 0.013 p.a. |

Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 0.040 | 0.040 | 0.040 | 0.040 | 0.040 | 0.040 p.a. |

Υπολογισμός – Μόνιμοι και έκτακτοι υπάλληλοι |

Πολυετείς εργασίες, συνεπώς το κόστος υπολογίζεται με βάση το μέσο κόστος των αρμόδιων υπαλλήλων (χειριστών) της Επιτροπής 0,4 fte x (122 x 5/9) + 0,4 fte x (73 x 3/9) + 0,4 fte x (64 x 1/9) = 40.000 ευρώ Υπολογισμός – Προσωπικό που χρηματοδοτείται με βάση το άρθρο XX 01 02 Βλέπε ανωτέρω τετραγωνίδιο |

8.2.6. Άλλες διοικητικές δαπάνες που δεν περιλαμβάνονται στο ποσό αναφοράς Εκατ. ευρώ (3 δεκαδικά ψηφία) |

Έτος ν | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επόμενα | ΣΥΝΟΛΟ |

XX 01 02 11 01 – Αποστολές | 0.003 | 0.010 | 0.010 | 0.010 | 0.010 | 0.010 p.a. |

XX 01 02 11 02 – Συνεδριάσεις και διασκέψεις |

XX 01 02 11 03 – Επιτροπές[11] |

XX 01 02 11 04 – Μελέτες και παροχή συμβουλών |

XX 01 02 11 05 – Συστήματα πληροφοριών |

2 Σύνολο άλλων δαπανών διαχείρισης (XX 01 02 11) |

3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |

Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | 0.003 | 0.010 | 0.010 | 0.010 | 0.010 | 0.010 p.a. |

Υπολογισμός – Άλλες διοικητικές δαπάνες που δεν περιλαμβάνονται στο ποσό αναφοράς |

3 αποστολές με 1.000 ευρώ (έτος ν) - 10 αποστολές με 1.000 ευρώ = 10.000 ευρώ (έτος ν +) Το κόστος αυτό μπορεί να μεταβληθεί, ανάλογα με την οριστική απόφαση για τον τόπο μόνιμης εγκατάστασης της Γραμματείας του Οργανισμού. |

[1] Διαχωριζόμενες πιστώσεις.

[2] Δαπάνες εκτός Κεφαλαίου xx 01 του σχετικού Τίτλου xx.

[3] Δαπάνες εντός άρθρου xx 01 04 του Τίτλου xx.

[4] Δαπάνες εντός κεφαλαίου xx 01 πλην των άρθρων xx 01 04 ή xx 01 05.

[5] Βλ. σημεία 19 και 24 της διοργανικής συμφωνίας.

[6] Να προστεθούν στήλες εάν είναι αναγκαίο, δηλαδή εάν η διάρκεια της δράσης υπερβαίνει τα έξι έτη.

[7] Όπως περιγράφεται στο τμήμα 5.3.

[8] Οι δαπάνες του οποίου ΔΕΝ καλύπτονται από το ποσό αναφοράς.

[9] Οι δαπάνες του οποίου ΔΕΝ καλύπτονται από το ποσό αναφοράς.

[10] Οι δαπάνες του οποίου περιλαμβάνονται στο ποσό αναφοράς.

[11] Προσδιορίστε τον τύπο επιτροπής και την ομάδα στην οποία ανήκετε.